‘कल्लै तगर ते खलासी कर, फी दिक्खेया जाग।’ में मनै च गलाया। मकान मालक मुनमुन करदा बन्द छतरी कच्छी एट्ठ रक्खियै उठी गेया। मकान मालकै गी लक्ख 2 गालीं कडदा मनीमन में सोचन लगा, हून कोदे कशा दस्स रपे पगड़ां? कुन देग मिगी दुआर? घर आए दे परौहनें गी ठंडा तत्ता पानी बी नईं पुच्छन होआ। के सोचङण ओ? कुद्दरै दी सबील करा? शशोपेज च पेदा हा जे मूण्डे पर इक भारे हत्था दा अहसास होआ, दिक्खेया सदर्शन मेरे अल्ल दिक्खा करदा हा-“में सब किज सुना लेया ऐ”- ओ बोलेया ते गोजे चा नोटें दी थब्बी कड्डियै मिगी थम्हान्दे होई आखन लगा-“एदे कन्ने जे किछ करना ऐ कर।”